Sukotajaus istorinis parkas

Sukotajaus istorinis parkas (taj. อุทยานประวัติศาสตร์สุโขทัย) – XIII–XIV a. Sukotajaus karalystė sostinės liekanos šiaurės Tailande. Istorinio miesto griuvėsiai yra 12 km į vakarus nuo šiuolaikinio Tailando miesto Sukotajaus. 1961 m. miesto liekanos buvo paskelbtos saugoma teritorija, o 1976 m. pradėti restauravimo darbai. 1988 m. istorinis parkas buvo oficialiai atidarytas lankytojams. 1991 m. parkas įtrauktas į UNESCO pasaulio paveldo sąrašą. Istorija Miestą 1238 m. įkūrė khmerai ir pradžioje jis vadinosi „Laimės žydėjimas“. 120 metų Sukotajus buvo to paties pavadinimo karalystės sostinė. Miestas iš visų pusių buvo apsuptas sienos, pietinė ir šiaurinė sienos buvo 1,81 km ilgio, o vakarinė ir rytinė – 1,4 km. Iš viso 70 km² plote aptikta apie 200 istorinių objektų. Kiekvienos miestą supančios sienos centre buvo vartai, kiemo viduje – karaliaus rūmai ir 26 šventyklos. Pati didžiausia iš jų buvo Vat Mahatato (Wat Mahathat) šventykla. Įžymiausios vietos Vat Mahatato šventyklą sudaro bokštas–šventykla ir stūpos. Keturkampis centrinis bokštas į viršų siaurėja ir įgauna apvalią formą, kurios viršuje yra smaigalys. Aplink bokštą išdėstytos nedidelės stūpos, o jų centre didelė sėdinčio Budos statula. Anksčiau šventyklą juosė vandens kanalas. Vat Sandafadaengas (Wat San Da Pha Daeng) – (XII a.) šventykla, seniausias Sukotajaus pastatas, kurio prangas padarytas iš laterito. Vat Sičumo (Wat Si Chum) šventykla. Šventykloje yra didžiulė 11 m aukščio Budod statula Fračana (Phra Achana). Khmerų Vat Sisavajo (Wat Si Sawai) šventykla. Pradžioje ši šventykla buvo skirta Šivai, bet vėliau buvo perdaryta. Galerija Susiję pasaulio paveldo objektai Tailandas: Istorinis Ajutajos miestas (1991) Laosas: Luang Prabango miestas (1995) Taip pat skaitykite Tailando valdovai Išnašos Nuorodos UNESCO oficialus puslapis Sukhothai Historical Park Archyvuota kopija 2008-09-13 iš Wayback Machine projekto.